शीर्षक: पाकिस्तान सहयोग जारी रखेगा\nएक काल्पनिक लेख के उपरोक्त शीर्षक को देखते हुए, लेख की कल्पना करें।\n
नई लोकसभा में कांग्रेस के सबसे बड़े दल के रूप में उभरने के बाद पाकिस्तान के विदेश मंत्रालय ने एक वक्तव्य जारी करके कहा है कि भारत की नई सरकार के साथ शांति और सहयोग पूर्ण संबंध क़ायम रहेंगे.

ग़ौरतलब है कि कांग्रेस और उसके सहयोगी दलों को सरकार बनाने के लिए ज़रूरी बहुमत मिल गया है और संभावना है कि कांग्रेस अध्यक्ष सोनिया गांधी प्रधानमंत्री बनेंगी.

पाकिस्तान के विदेशमंत्री ख़ुर्शीद महमूद कसूरी ने भारत के चुनावी नतीजों पर प्रतिक्रिया व्यक्त करते हुए आशा व्यक्त की है कि भारत की नई सरकार दक्षिण एशिया में शांति स्थापना के पाकिस्तान के प्रयासों को आगे बढ़ाने में सहयोग जारी रखेगी. 

उन्होंने कहा कि पाकिस्तान भारत की नई सरकार के साथ शांति प्रक्रिया को गंभीरता से आगे बढ़ाने और जम्मू कश्मीर सहित सभी मतभेदों का हल करने के लिए उत्सुक है. 

उन्होंने इस सिलसिले में प्रधानमंत्री वाजपेयी के प्रयासों की सराहना करते हुए आशा व्यक्त की कि नई सरकार इसे आगे बढाएगी.

उन्होंने विश्वास जताया कि दोनों देश दक्षिण एशियाई देशों में विकास, ग़रीबी और वहाँ के सामाजिक और आर्थिक हालात की चुनौतियों का मिलकर मुक़ाबला करेंगे.

विकल्प

लेकिन पाकिस्तान सरकार को ये आशंका भी है कि कहीं नई सरकार की नई नीतियों के कारण बातचीत का ये सिलसिला लंबा न हो जाए.



पाकिस्तान के अख़बार फ्राइडे टाइम्स के संपादक नजम सेठी ने का कहना है कि पाकिस्तान इस सिलसिले को जल्द से जल्द आगे बढ़ाने के हक़ में है लेकिन अब ज़ाहिर है कि नई सरकार पिछली सरकार के फ़ैसलों पर फिर से ग़ौर करेगी और तभी उस पर अपना कोई रुख़ निर्धारित करेगी.

नजम सेठी का कहना था कि कांग्रेस कश्मीर और पाकिस्तान पर नई नीतियाँ बनाएगी जिसमें वक़्त लग सकता है क्योंकि सोनिया गांधी प्रधानमंत्री बनती हैं तो उनके अपने सलाहकार होंगे.

नजम सेठी का कहना था कि जनरल मुशर्रफ को भी अब सब्र से काम लेना होगा और सोनिया गांधी के साथ भी वैसे ही रिश्ते बनाने होंगे जैसे अटल बिहारी वाजपेयी के साथ बनाए थे.

पाकिस्तान की इन आशंकाओं को निराधार साबित करते हुए कांग्रेस अध्यक्ष सोनिया गांधी ने गुरूवार को दिल्ली में कह दिया है कि पाकिस्तान के साथ जो शांति की पहल हुई है उसे जारी रखा जाएगा.